《昭君怨戏赠》
宋代·刘攽

武皇听歌长太息，倾城不难难绝色。连娟脩嫭果自得，三十六绝宠无敌。

君不见孝宣既没王业衰，优游时事牵文辞。延寿丹青最叵信，无盐侍侧捐毛施。

此时昭君去绝掖，边风侵肌雪满碛。穹庐旃墙烧𤑺蠡，琵琶怨思胡笳悲。

犹怜敌情不消歇，子孙累世称阏氏。传闻汉绝翻可愁，纨扇绿衣长信秋。

燕啄皇孙两悽恻，当时无事成深仇。覆杯反水难再收，深渊瞬息为高丘。

尘沙萧条猛虎塞，边民独记和亲侯。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。